חודש הגאווה

חודש הגאווה הוא חודש בשנה, בדרך כלל יוני, המוקדש לחגיגה ולציון גאוותם של לסביות, הומוסקסואלים, ביסקסואלים וטרנסג'נדרים (להט"ב).<ref name=":2"></ref> חודש הגאווה צוין לראשונה בעקבות מהומות סטונוול, סדרת הפגנות של התנועה לשחרור הגייז (Gay liberation) שנערכה בשנת 1969 ומאז התפשט גם אל מחוץ לארצות הברית.<ref name=":3"></ref> כיום, חודש הגאווה נועד להוקרה של התנועה למען זכויות הלהט"ב וכן לחגיגה של התרבות הלהט"בית.

== היסטוריה ==
=== שורשים ===

הרעיון של חודש הגאווה עלה לראשונה בתקופת מהומות סטונוול, סדרת הפגנות למען הפסקת הדיכוי נגד להט"בים (מטרה שזכתה לכינוי "שחרור הגייז"), אשר החלו ב-28 ביוני 1969. המהומות החלו בתגובה לפשיטה משטרתית על הסטונוול אין, גיי בר הממוקם בשכונת גריניץ' וילג' במנהטן, ניו יורק.<ref name=":3" /> הצתת המהומות מיוחסת לזכות פעילי זכויות הלהט"ב מרשה פ. ג'ונסון, סילביה ריברה וסטורמה דלארברי , אם כי ג'ונסון חלקה על מעורבותה בדבר.<ref></ref><ref name=":2" />
הפגנה של [[התנועה לשחרור הגייז, 1970]]
בשנה הראשונה לאחר המהומות, נערכו צעדות גאווה ראשונות במספר ערים בארצות הברית.<ref name=":02"></ref> הצעדה בעיר ניו יורק נערכה במטרה לחגוג את "יום השחרור של רחוב כריסטופר", מקום מושבו של בר הסטונוול אין, אשר היה לסמל עבור הקהילה הלהט"בית בעיר. צעדה זו, יחד עם צעדות נוספות שנערכו במקביל ברחבי ארצות הברית, נחשבות לקו פרשת המים בקשר לזכויות להט"ב.<ref></ref> הפעיל פרד סרג'נט , אשר השתתף בארגון כמה מהצעדות הראשונות, אמר כי מטרתם הייתה להנציח את מהומות סטונוול ולהמשיך לדחוף לעבר שחרור. הוא ציין כי אמנם הצעדות הראשונות דמו יותר להפגנה מאשר לחגיגה, אך הדבר עזר להזכיר לאנשים על קיומה של קהילת הלהט"ב, ועל כך שייתכן שמי מבני המשפחה או מהחברים שלהם משתייך אליה.<ref name=":12"></ref> עם זאת, במקומות שונים צוין כי נשים טרנסג'נדריות ואנשים שאינם לבנים הודרו או הושתקו בצעדות הראשונות, על אף חלקם המשמעותי בהתחלת המהומות.<ref name=":02" /><ref name="auto2"></ref>

=== התרחבות לשאר העולם ===
בעקבות מהומות סטונוול ומצעדי הגאווה הראשונים, הופיעו בעולם יותר ויותר קבוצות של אנשים מקהילת הלהט"ב,<ref></ref> ותנועת הגאווה בארצות הברית הפכה לרחבה יותר כעבור מספר שנים.<ref name=":12" /> נכון לשנת 2023, מרבית חגיגות הגאווה המתקיימות באזורים עירוניים מרכזיים ברחבי העולם נערכות בחודש יוני, אם כי בערים מסוימות הן נערכות בתקופות שונות של השנה, בין היתר בגלל שמזג האוויר ביוני אינו אופטימלי לאירועים כאלה בהן.<ref></ref>

== הכרה ==
ביוני 1999 הכריז נשיא ארצות הברית ביל קלינטון על "אירועי השנה ל[מהומות] סטונוול מדי חודש יוני כחודש הגאווה ההומוסקסואלית והלסבית של אמריקה".<ref name=":4"></ref> בשנת 2011 הנשיא ברק אובמה הרחיב רשמית את חודש הגאווה כך שיכלול את כלל קהילת הלהט"ב.<ref name=":4" /><ref></ref> עם זאת, בשנת 2017 דונלד טראמפ סירב לשמור על ההכרה הפדרלית של חודש הגאווה בארצות הברית,<ref></ref> אם כי ב-2019 הוא הכיר בו בציוץ בטוויטר ששימש מאוחר יותר כהצהרה נשיאותית.<ref></ref> לאחר שנכנס לתפקידו ב-2021, ג'ו ביידן הכיר בחודש הגאווה ונשבע לקדם זכויות להט"ב בארצות הברית,<ref></ref> על אף שבעברו נהג להצביע נגד הצעות שונות בנושא בסנאט, כדוגמת נישואים חד-מיניים וחינוך בנושאי להט"ב בבתי ספר.<ref></ref>

== ביקורת ==
דגל הקשת הפך לאחד מסמליה של תרבות הלהט"ב]]
קיימת ביקורת על חברות מסחריות אשר משחררות מוצרים שונים בקשר לחודש הגאווה, המשווה נוהג זה לרעיון של "סלקטיביזם", שכן החברות נתפסות כמשתמשות בנושא זכויות הלהט"ב כאמצעי לייצור רווח, מבלי לתרום למאבק באופן משמעותי.<ref name="auto2" /> אחרים מתחו ביקורת על האופי הצבוע לכאורה של חברות וארגונים אשר מחליפים את תמונות הפרופיל שלהם ברשתות החברתיות לתמונות בצבעי דגל הגאווה (לדוגמה, לוגו של חברה בצבעי הדגל), בעוד הם לא משנים אותה בפרופילים שלהם הפונים למדינות או ציבורים שונים בהם הקבלה של קהילת הלהט"ב נמוכה יותר.<ref></ref>

== גרסאות אחרות ==
בשנת 2018 התפרסם מם אינטרנט סביב הרעיון של "חודש הזעם" , משחק מילים על גאווה וזעם, שניהם חלק משבעת חטאי המוות בנצרות, שיתרחש ביולי לאחר סוף חודש הגאווה.<ref></ref>

==קישורים חיצוניים==

== הערות שוליים ==

קטגוריה:להט"ב
קטגוריה:אירועים בחודש יוני